
	1.
	Noteikumu konsolidētā versija
44.21. zinātnes universitātē - 0,7;
	Iebildums
Noteikumu projektā zinātnes universitātēm noteiktais augstskolas padomes locekļa mēneša darba algas koeficients ir neproporcionāls līdzīga atbildības līmeņa (Zinātnes universitātēs vidējais gada apgrozījumus pārsniedz 100.mlj. eiro un darbinieku skaits ir vairāk 1000) amatpersonu amata atalgojumam kapitālsabiedrībās, kā arī neproporcionālā atšķirībā no citiem universitāšu tipiem, kur ir nesalīdzināma mazāks apgrozījums un starptautiskas nozīmes projektu skaits. Izvērtējot salīdzinoši, šim koeficientam būtu jābūt vismaz 1,2, kas būtu salīdzināms ar lielu kapitālsabiedrību padomes locekļu atlīdzību. Šobrīd paredzētais atalgojuma līmenis zinātnes universitāšu padomes locekļiem pēc būtības atbilst mazas kapitālsabiedrības padomes locekļa atlīdzībai.

Jāņem vērā, ka piedāvātie koeficienti (0,7) faktiski nozīmē atlīdzības samazināšanu, situācijā, kad tiek samazināts arī padomes locekļu skaits. Tas var ietekmēt esošo padomes locekļu motivāciju startēt atlases konkursos, kā arī traucēt piesaistīt kompetentus nozares profesionāļus, t.sk. ārvalstu pretendentus. Jebkurā gadījumā zinātnes universitātēm jābūt iespējai noteikt padomes locekļiem konkurētspējīgu un salīdzinoši atbilstošu atalgojumu citiem līdzvērtīga atbildības līmeņa amata atalgojumiem, pat, ja šo starpību zinātnes universitātes segtu no līdzekļiem, kas nav valsts budžeta finansējums.
Piedāvātā redakcija
0,7 aizstāt ar 1,2.

